**האופנובנק**

אדם זריז משגע את המשטרה, כך נכתב בכותרות העיתונים חדשות לבקרים. על אופנוע סוזוקי אדום- לבן, גם בפעם ה20 לא הצליחו ללכוד את שודד הבנקים המבוקש ביותר במדינה. הוא נכנס לבנק כשעל ראשו קסדה אפורה ועל ידיו כפפות עור שחורות, שולף אקדח כסוף ואומר בקול שקט: " זה שוד!", ירייה אחת באוויר וכל הנוכחים נשכבים על הרצפה, השודד עם המזומנים נעלמים כרוח סערה.

אנו מזמינים אתכם, להשתתף בפענוח הרצח הקשה- יחד עם העוזר הדיגיטלי שלכם- כלי הבינה המלאכותית.

1. צרו בעזרת 3 כלי בינה מלאכותית שונים, תמונה שמציגה את זירת הפשע על פי התיאור שניתן. השוו בין התמונות שנוצרו וכתבו איזה כלי יצר את התמונה שדומה ביותר לאיור.

המשטרה אובדת עצות, כל אופנוע אדום-לבן נחשד, וכל אדם תמים הנכנס לבנק מהווה איום על עובדי הבנק. במטרה למצוא את השודד המסתורי, נעשה ניסיון לאסוף ראיות מהזירה, אך השודד היה מתוחכם והשאיר זירה נקייה למעט שערה קצרה הכוללת את שורש השערה ונחשדת כשערה של השודד.

1. השתמשו בכלי בינה מלאכותית וענו מה שורש השערה בראייה שנמצאה, האם שערה ללא שורש יעילה כראייה? האם יש משמעות לאורך השערה?

על מנת להרחיב את החיפושים, השוטרים יצאו לסריקה באזור הבנק במטרה למצוא ראיות נוספות הקושרות את השודד לזירה. חיפושים אלו הניבו מספר ראיות:

* כפפות עור שנמצאו במרחק של 50 מטר מהזירה ועליהן סימני ידיים וטביעות אצבע
* צמיגי אופנוע שבו נמלט כנראה השודד
1. מצאו בעזרת בינה מלאכותית כיצד משווים סימני צמיגים לאופנוע קיים?
וכיצד משווים טביעות אצבעות שנמצאו בהיקף הזירה לאדם חשוד?

מתוך שורש השערה שנמצא, הצליחו החוקרים להפיק דנ"א. אחת מן השיטות להשוואת דנ"א שנמצא בזירה לדנ"א מחשודים היא שיטת הPCR.

1. כתבו באמצעות בינה מלאכותית מהם שלושת שלבי השיטה והשוו בין שיטה זו לשכפול דנ"א בתא.

שיטת הPCR הכריעה כי החשוד העיקרי הוא אכן מבצע הפשע הכמעט מושלם, והוא הובא אל השופט להארכת מעצר. הארכת המעצר תוכננה להיות תקשורתית, מצלמות ומיקרופונים מכל כיוון- כל המשפט שודר בLIVE על מנת להרגיע ולנסוך בטחון בקרב התושבים.
בעודם נמצאים בדיון נכנס עוזר הפרקליט מתנשף לאולם המשפט וצעק: "הוא זכאי!", במבט מתפלא סובבו את ראשם כל הנוכחים וחיכו למוצא פיו. עוזר הפרקליט החל לספר על השוד ה21 שבוצע בזה הרגע בעוד החשוד העיקרי שמואשם בעבירות השוד הרבות אזוק בידיו וברגליו עם שמירה קפדנית. כל הראשים הסתובבו אל החשוד העיקרי שאמר: " אמרתי לכם שזה לא אני, זה בטח..." פתאום ניתק הקשר והשידור הופסק.

1. השתמש בכלי בינה מלאכותית והסבר, באיזה מקרה ייתכן ולשני אנשים שונים יהיה את אותו דנ"א?
2. השתמש בכלי בינה מלאכותית על מנת ליצור שאלה אחת רבת ברירה ושאלה אחת פתוחה על השיטה שתוארה בסעיף 4.

סיפור רקע זה מבוסס על שודד הבנקים הקרוי האופנובנק, ובשמו- רוני ליבוביץ- קצין תובלה שלחם במלחמת יום כיפור והצטרף לעסק המשפחתי על קו הרצליה- ניו יורק כיאה לבן לאחד מהמשפחות העשירות בארץ. לאחר סכסוך משפחתי על רקע עסקי שדד 21 בנקים. הוא נתפס ב18 באוקטובר 1990 כשבועיים לאחר ביצוע השוד האחרון שלו. רוני ריצה שמונה שנות מאסר בפועל. כיום הוא מרצה על השודים המפורסמים והחיים בכלא.

[קישור](https://www.youtube.com/watch?v=Pp0xTv7i94Y)